Bħalissa hawn 150 referee Malti iżda huwa stmat li hemm bżonn mill-inqas 20 referee ġdid kull sena. Ir-Refereeing Centre tal-Malta Football Association avżat li l-ewwel kors għal referees dan l-istaġun ser jibda fit-3 ta' Ottubru 2016 u jibqa' sejjer sal-5 ta' Diċembru 2016. Is-sessjonijiet kollha jkunu fil-jum tat-Tnejn bejn is-6 u t-8 ta' filgħaxija, fir-Refereeing Centre f'Ta' Qali. Applikanti minn 17-il sena 'l fuq interessati jattendu jridu japplikaw sa mhux aktar tard mill-21 ta' Settembru 2016. Attività promozzjonali għal referees ġodda ser issir is-Sibt filgħodu fl-24 ta' Settembru 2016, f'Bieb il-Belt Valletta. L-attività tiffoka fuq ir-Referees Academy, bl-istand imwaqqaf għall-okkażjoni jkun immexxi minn studenti tal-istess Akkademja flimkien mal-Uffiċjali mir-Recruitment and Retention Unit. Is-sena 2016-2017 tar-Referee Academy ser tibda s-Sibt 29 ta' Ottubru 2016 u tispiċċa s-Sibt 22 ta' April 2017. Barra minn hekk se jsir kors għal referees Prospettivi Għawdxin, li hu ppjanat għas-Sibt l-1 ta' Ottubru 2016, dejjem skont il-konkorrenza. Iżda xi kwalitajiet irid ikollu referee Referee? Għandu jkun bniedem serju, rett, fiżikament b'saħħtu, ġust u naturalment iħobb il-logħba tal-futbol, futsal jew beach soccer. Min hu interessat għandu japplika fuq [email protected] .